Държавен вестник, бр. 47, 2023 г., стр. 9

БРОЙ  47	
Д Ъ Р Ж А В Е Н  В Е С Т Н И К 	
СТР.  9  
ПОСТАНОВЛЕНИЕ № 83
ОТ 25 МАЙ 2023 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 80 на Минис­
терския съвет от 2022 г. за определяне на 
правилата за възлагане на дейности по инвес­
тиции от крайни получатели на средства от 
Механизма за възстановяване и устойчивост 
(ДВ, бр. 36 от 2022 г.) се правят следните 
допълнения:
1. В чл. 1 се създава ал. 3:
„(3) Правилата по ал. 1 се прилагат и за 
инвестиции, за които размерът на финанси­
рането по Механизма е равен или по-малък 
от 50 на сто от общата сума на одобрения 
проект, ако това е изискване на ръководителя 
на структурата за наблюдение и докладване 
към крайните получатели.“
2. В чл. 3, ал. 2 се създава т. 4:
„4. при изпълнението на проекти, отли­
чени с „печат за високи постижения“ от 
Европейската комисия, когато конкретният 
изпълнител е изрично посочен в проекта, 
оценен от Европейската комисия.“
3. В § 1 от допълнителните разпоредби 
се създава т. 12:
„12. „Печат за високи постижения“ означа­
ва знак за качество, получен от Европейската 
комисия, който показва, че дадено предло­
жение, представено по покана за представя­
не на предложения, е надхвърлило всички 
прагове за оценка, определени в работната 
програма, но не е могло да бъде финанси­
рано, тъй като в работната програма няма 
наличен бюджет за тази покана, и което може 
да получи подкрепа от други източници на 
финансиране от Европейския съюз или на 
национално равнище.“
§ 2. В Постановление № 114 на Минис­
терския съвет от 2022 г. за определяне на 
детайлни правила за предоставяне на средства 
на крайни получатели от Механизма за въз­
становяване и устойчивост (обн., ДВ, бр. 43 
от 2022 г.; изм. и доп., бр. 70 от 2022 г.) се 
правят следните изменения и допълнения:
1. Създава се чл. 3а:
„Чл. 3а. (1) Структурата за наблюдение и 
докладване при процедурите по чл. 3, ал. 2 
изисква от крайните получатели да предста­
вят обезпечения в пълен размер по авансови 
плащания със средствата от Механизма.
(2) Обезпечение за авансово плащане не 
се изисква от бенефициенти – разпоредите­
ли с бюджет по чл. 11, ал. 3 и 9 от Закона 
за публичните финанси, от разпоредители с 
бюджет от по-ниска степен, от юридическите 
лица по чл. 13, ал. 4 от същия закон.
(3) Срокът на валидност на обезпечението за 
авансово плащане не може да бъде по-кратък 
от срока за извършване на финалното плащане 
по инвестицията, определен в договора или 
заповедта по чл. 3, ал. 1.
(4) При обезпечение с гаранция, издадена 
от банка или финансова институция, тя тряб­
ва да бъде безусловна и неотменима в полза 
на администрацията, в рамките, на които е 
структурата за наблюдение и докладване.
(5) За всички видове обезпечения задъл­
жително се спазват изискванията на ал. 1 и 3.
(6) Ръководителят на структурата за наб­
людение и докладване може да не изисква от 
кандидатите, получили висока оценка „над 
праговете“ или „печат за високи постижения“, 
предоставянето на обезпечения по авансови 
плащания, когато такива не се изискват по 
проекта, оценен от Европейската комисия. 
(7) Когато авансовите плащания по ал. 6 
подлежат на възстановяване и не са въз­
становени от крайните получатели, те се 
възстановяват от съответните бюджети на 
първостепенните разпоредители с бюджет, в 
рамките на които е структурата за наблюдение 
и докладване. Средствата се възстановяват към 
сметката за средствата от Европейския съюз 
на Националния фонд към Министерството 
на финансите.“
2. В чл. 5 ал. 5 се изменя така:
„(5) Утвърдените документи по ал. 1 се 
публикуват на интернет страницата на струк­
турата за наблюдение и докладване и в ин­
формационната система за Механизма заедно 
със справка за постъпилите предложения в 
периода на общественото обсъждане и обос­
новка за неприетите предложения, както и 
информация за откриване на процедурата 
чрез подбор, в деня на стартиране на приема 
по съответната процедура.“
3. В чл. 9, ал. 5 т. 3 се изменя така:
„3. когато в първоначално определения срок 
по ал. 2 общият размер на заявените средства 
за финансиране по подадените предложения е 
по-малък от бюджета на процедурата;“.
4. В чл. 10, ал. 4 след думата „администра­
цията“ се добавя „или национална автономна 
организация, определена със закон“.
5. В чл. 12, ал. 3 след думата „администра­
цията“ се добавя „или на национална авто­
номна организация, определена със закон“.
6. В чл. 15, ал. 2 думата „еднократно“ се 
заличава.
7. В чл. 22 след думите „оценка „над 
праговете“ се добавя „или „печат за високи 
постижения“.
8. В чл. 23 се създават ал. 3 – 5: 
„(3) Преди обявяването на поканата ръ­
ководителят на структурата за наблюдение и 
докладване изпраща проектите на документи 
по ал. 2 на конкретните крайни получатели